PCA ปิดตลาดพุ่งกว่า 20% เกือบชนซิลลิ่ง
PCA ปิดตลาดวันนี้ราคาอยู่ที่ 3.90 บาท บวก 0.66 บาท หรือ 20.37% สูงสุดที่ 4.12 บาท ต่ำสุดที่ 3.32 บาท มูลค่าซื้อขายที่ 113.35 ล้านบาท โดยราคา Ceiling อยู่ที่ 4.20 บาท 
20 มี.ค. 2560

ผู้สื่อข่าวรายงานว่า ราคาหุ้นบริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PCA ปิดตลาดวันนี้ราคาอยู่ที่ 3.90 บาท บวก 0.66 บาท หรือ 20.37% สูงสุดที่ 4.12 บาท ต่ำสุดที่ 3.32 บาท มูลค่าซื้อขายที่ 113.35 ล้านบาท โดยราคาCeiling อยู่ที่ 4.20 บาท ขณะที่ดัชนีตลาดหุ้นไทยโดยรวมลบ 0.22%
โดยปัจจัยที่คาดว่าส่งผลให้ราคาหุ้นปรับตัวขึ้นคาดว่าจะได้รับอานิสงส์จากการประมูล 4G คลื่น 900MHz เสร็จสิ้นลง ทั้งนี้คาดว่า PCA มีโอกาสได้รับงานติดตั้งโครงข่ายหลังการประมูล 4G สิ้นสุดลง อนึ่ง PCA เป็นผู้ให้บริการออกแบบ ติดตั้ง จำหน่ายระบบเทคโนโลยีสื่อสารโทรคมนาคมและระบบดิจิตอลทีวีแบบครบวงจร จึงคาดว่าจะได้รับอานิสงส์ดังกล่าว